Veldbestuur belangrik ná eerste reën in Karoo | OFM
Goeie beplanning en veldbestuur is nou noodsaaklik in Karoo-gebiede nadat van die boere reën gehad het.
Wilhelm Steenkamp, 'n skaapboer van Williston in die Noord-Kaap sê boere moet nou goeie bestuur van hul natuurlike weiding, wat hoofsaaklik die Karoobossie insluit, toepas sodat hulle later die beste uit hul veld kan kry. Volgens hom moet diere nie nou, nadat dit gereën het, in weidingskampe ingejaag word nie sodat die veld kan herstel.
Hy sê die Karoobossie se groeitydperk neem lank en dié bossie moet nuwe lote maak om die beste uit jou veld te kry. Karoobossies verander nie oornag nie en het tyd nodig om te groei en lote te.
Daarmee saam glo hy dit gaan boere nog etlike jare neem om ten volle in produksie te kom. Opvolgreën is ook broodnodig, maar hy glo dit gaan 'n nat somer in die Karoo wees.